b'\n_START_ARTICLE_\nBasileios Suuri\n_START_PARAGRAPH_\nPyh\xc3\xa4 Basileios Suuri (my\xc3\xb6s Basileios Kesarealainen; m.kreik. \xce\x92\xce\xb1\xcf\x83\xce\xaf\xce\xbb\xce\xb5\xce\xb9\xce\xbf\xcf\x82 \xe1\xbd\x81 \xce\x9c\xce\xad\xce\xb3\xce\xb1\xcf\x82;  330 Kesarea, Kappadokia - 1. tammikuuta 379 Kesarea, Kappadokia) oli piispa, arkkipiispa, pyhimys, luostarien perustaja, kirkkois\xc3\xa4, kirkonopettaja, arianismin vastustaja ja it\xc3\xa4isen luostarilaitoksen is\xc3\xa4. H\xc3\xa4n oli Gregorius Nazianzuksen ja Gregorius Nyssalaisen kanssa niinsanotut \xe2\x80\x9cKolme Kappadokialaista\xe2\x80\x9d ollen samalla n\xc3\xa4it\xc3\xa4 kahta nerokkaampi ja ansiokkaampi. Mies oli hurskaasta perheest\xc3\xa4, jossa vanhemmat ja nelj\xc3\xa4 h\xc3\xa4nen yhdeks\xc3\xa4st\xc3\xa4 sisaruksestaan kanonisoitiin, ja h\xc3\xa4n itse opiskeli Konstantinopolissa ja Ateenassa, ruveten lopulta papiksi ja munkiksi. H\xc3\xa4n taisteli simoniaa vastaan, auttoi n\xc3\xa4l\xc3\xa4nh\xc3\xa4d\xc3\xa4n uhreja, pyrki kehitt\xc3\xa4m\xc3\xa4\xc3\xa4n papistoa, vastusti pahuutta sen ilmetesss\xc3\xa4 ja ekskommunikoi Kappadokian prostituutioliikenteeseen sekaantuneet henkil\xc3\xb6t. Pyhimys kuoli synt\xc3\xa4m\xc3\xa4alueellaan 1. tammikuuta 379 luonnollisista syist\xc3\xa4. _NEWLINE_Roomalaiskatolinen kirkko on muistanut pyh\xc3\xa4\xc3\xa4 Basileiosta pyh\xc3\xa4ss\xc3\xa4 messussa seuraavanlaisella latinankielisell\xc3\xa4 kollehtarukouksella:_NEWLINE_"Or\xc3\xa9mus. Ex\xc3\xa1udi, qu\xc7\xbdsumus, D\xc3\xb3mine, preces nostras, quas in be\xc3\xa1ti Basil\xc3\xadi Confess\xc3\xb3ris tui atque Pont\xc3\xadficis sollemnit\xc3\xa1te def\xc3\xa9rimus: et, qui tibi digne m\xc3\xa9ruit famul\xc3\xa1ri, eius interced\xc3\xa9ntibus m\xc3\xa9ritis, ab \xc3\xb3mnibus nos abs\xc3\xb3lve pecc\xc3\xa1tis. Per Dominum nostrum Iesum Christum, Filium tuum: qui tecum vivit et regnat in unitate Spiritus Sancti Deus, per omnia saecula saeculorum. R. Amen."_NEWLINE_Mies on Ven\xc3\xa4j\xc3\xa4n, Kappadokian, munkkien ja sairaaloiden esimiesten suojeluspyhimys ja h\xc3\xa4net kuvataan kantamassa kirjaa tai k\xc3\xa4\xc3\xa4r\xc3\xb6\xc3\xa4 sek\xc3\xa4 yliluonnollisen tulen kanssa, usein kyyhkysen kanssa._NEWLINE_Pyhimys eli seuraavien 5 paavien hallintokausien aikana: pyh\xc3\xa4 Sylvester I (314-35), pyh\xc3\xa4 Marcus (336), pyh\xc3\xa4 Julius I (337-52), Liberius (352-66) ja pyh\xc3\xa4 Damasus I (366-84)._NEWLINE_H\xc3\xa4nen muistop\xc3\xa4iv\xc3\xa4\xc3\xa4ns\xc3\xa4 vietet\xc3\xa4\xc3\xa4n 2. tammikuuta, 15. tammikuuta, 30. tammikuuta ja 14. kes\xc3\xa4kuuta.'